760.160 - Ordinaziun per incassar multas disciplinaras tar surpassaments dal dretg da pestga (OMP)    760.160   Ordinaziun per incassar multas disciplinaras tar  surpassaments dal dretg da pestga (OMP)  dals 08-12-2003 (versiun dals 01-01-2020)  sa basond sin l'art. 47 da la lescha introductiva tar il cudesch da procedura penala  svizzer1) e sin l'art. 36a da la lescha chantunala da pestga *  relaschada da la regenza ils 8 da december 2003  1. Procedura da multas disciplinaras tenor il dretg chantunal *  Art.  1 * Princip 1 Surpassaments da las prescripziuns da pestga vegnan chastiads en la procedura da  multas disciplinaras, sche las premissas da l'artitgel 45 da la lescha introductiva tar il  cudesch da procedura penala2) èn ademplidas.  Art.  2 * Glista da multas 1 Ils surpassaments da las prescripziuns da pestga che vegnan chastiads cun multas   disciplinaras figureschan ensemen cun ils imports correspundents da las multas en  las prescripziuns da pestga.  Art.  3 * …  Art.  4 Organs cumpetents per la surveglianza da pestga 1 Ils organs da surveglianza da pestga tenor l'artitgel 33 alinea 1 litera a fin e da la  lescha chantunala da pestga3) èn autorisads d'incassar multas disciplinaras.  1) CS 312.0 2) DG 350.100 3) DG 760.100  * tabellas da las modificaziuns a la fin dal relasch   1   http://db.clex.ch/link/Bund/312.0/rm https://www.gr-lex.gr.ch/data/760.100/rm https://www.gr-lex.gr.ch/data/350.100/rm   760.160    Art.  5 Refusa e denunzia 1 Ils organs da surveglianza da pestga èn obligads da communitgar a l'autura u a   l'autur dal delict ch'ella u el possia refusar la procedura da multas disciplinaras. 2 Sche l'autura u l'autur dal delict refusa la procedura da multas disciplinaras, vegn  exequida la procedura penala ordinaria. 3 Sche  la  procedura  da  multas  disciplinaras  per  in  u  per  plirs  surpassaments   reproschads  a  l'autura  u  a  l'autur  dal  delict  vegn  refusada,  vegnan  tut  ils  surpassaments giuditgads en la procedura penala ordinaria.  Art.  6 Formulars da multas, cedel da pajament e directivas 1 Ils formulars da multas ston cuntegnair almain las suandantas indicaziuns: a) il num, il prenum, la data da naschientscha ed il lieu da domicil da l'autura u   da l'autur dal delict; b) il gener, las uras ed il lieu da la cuntravenziun sco er las cifras respectivas da   la glista da multas; c) l'import da la multa; d) l'indicaziun ch'i vegnia exequida la procedura penala ordinaria, sche la multa   na vegn betg pajada entaifer 30 dis; e) la durada dal temp da ponderaziun; f) la data da la consegna dal formular da multa; g) la suttascripziun da l'organ da surveglianza da pestga. 2 L'uffizi  da  chatscha  e  pestga  relascha  las  directivas  necessarias  per  realisar  la  procedura da multas disciplinaras.  Art.  7 Pajament 1 L'autura u l'autur dal delict po pajar la multa immediatamain u entaifer 30 dis. 2 Sche la multa vegn pajada immediatamain, vegn emessa ina quittanza. 3 Sche l'autura u l'autur dal delict na paja betg immediatamain la multa, survegn ella  u el in temp da ponderaziun da 30 dis a partir da la facturaziun. Sch'il quint vegn   pajà entaifer quest termin, sto il formular da multas emplenì vegnir destruì. Sch'il   quint na vegn betg pajà entaifer il termin da ponderaziun, sto vegnir introducida la  procedura penala ordinaria.  Art.  8 * …  2       760.160   2. Procedura da multas disciplinaras tenor il dretg federal *  Art.  8a * Autoritad cumpetenta 1 Ils organs da surveglianza da pestga tenor l'artitgel 33 alinea 1 litera a fin litera e da  la  lescha  chantunala  da  pestga1) èn  cumpetents  per  incassar  multas  disciplinaras  tenor la legislaziun federala davart las multas disciplinaras2). 2 La procedura sa drizza tenor la lescha federala davart las multas disciplinaras3).  Art.  9 Entrada en vigur 1 Questa ordinaziun entra en vigur il 1. da favrer 2004.  1) DG 760.100 2) CS 741.03; CS 741.031 3) CS 741.03   3   http://db.clex.ch/link/Bund/741.03/rm http://db.clex.ch/link/Bund/741.031/rm http://db.clex.ch/link/Bund/741.03/rm https://www.gr-lex.gr.ch/data/760.100/rm   760.160    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 08-12-2003 01-02-2004 relasch emprima versiun - 21-12-2010 01-01-2011 Art. 1 revisiun totala 2010, 4816 21-12-2010 01-01-2011 Art. 3 aboliziun 2010, 4816 21-12-2010 01-01-2011 Art. 8 aboliziun 2010, 4816 29-10-2013 01-01-2014 ingress midada - 29-10-2013 01-01-2014 Art. 2 revisiun totala - 10-12-2019 01-01-2020 Titel 1. integraziun 2019-030 10-12-2019 01-01-2020 Titel 2. integraziun 2019-030 10-12-2019 01-01-2020 Art. 8a integraziun 2019-030  4       760.160   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 08-12-2003 01-02-2004 emprima versiun - ingress 29-10-2013 01-01-2014 midada - Titel 1. 10-12-2019 01-01-2020 integraziun 2019-030 Art. 1 21-12-2010 01-01-2011 revisiun totala 2010, 4816 Art. 2 29-10-2013 01-01-2014 revisiun totala - Art. 3 21-12-2010 01-01-2011 aboliziun 2010, 4816 Art. 8 21-12-2010 01-01-2011 aboliziun 2010, 4816 Titel 2. 10-12-2019 01-01-2020 integraziun 2019-030 Art. 8a 10-12-2019 01-01-2020 integraziun 2019-030   5    	1. Procedura da multas disciplinaras tenor il dretg chantunal * 	Art. 1 * Princip 	Art. 2 * Glista da multas 	Art. 3 * … 	Art. 4 Organs cumpetents per la surveglianza da pestga 	Art. 5 Refusa e denunzia 	Art. 6 Formulars da multas, cedel da pajament e directivas 	Art. 7 Pajament 	Art. 8 * …  	2. Procedura da multas disciplinaras tenor il dretg federal * 	Art. 8a * Autoritad cumpetenta 	Art. 9 Entrada en vigur   		2020-09-07T11:08:00+0200 	"7001 Chur" 	"Gesetzessammlung Kanton Graubünden"